“ทองคำ” ปิดบวก 22 เหรียญ รับแรงซื้อ หลังดอลล์อ่อนค่า
สัญญาทองคำตลาดนิวยอร์กปิดบวก 22.7 ดอลลาร์ อยู่ที่ 1,871.4 ดอลลาร์/ออนซ์ รับปัจจัยหนุนจากการอ่อนค่าของดอลลาร์สหรัฐ เพิ่มความน่าดึงดูดของทอง ทำให้สัญญาทองมีราคาถูกลงสำหรับผู้ถือครองเงินสกุลอื่น
สัญญาทองคำตลาดนิวยอร์กปิดบวก 22.7 ดอลลาร์ อยู่ที่ 1,871.4 ดอลลาร์/ออนซ์ รับปัจจัยหนุนจากการอ่อนค่าของดอลลาร์สหรัฐ เพิ่มความน่าดึงดูดของทอง ทำให้สัญญาทองมีราคาถูกลงสำหรับผู้ถือครองเงินสกุลอื่น
3 มิ.ย. 2565

ผู้สื่อข่าวรายงานว่า สัญญาทองคำตลาดนิวยอร์กปิดบวกในวันพฤหัสบดี (2 มิ.ย.65) โดยได้ปัจจัยหนุนจากการอ่อนค่าของดอลลาร์สหรัฐ โดยดอลลาร์ที่อ่อนค่าจะเพิ่มความน่าดึงดูดของทอง โดยทำให้สัญญาทองมีราคาถูกลงสำหรับผู้ถือครองเงินสกุลอื่น
สำหรับสัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 22.7 ดอลลาร์ หรือ 1.23% ปิดที่ 1,871.4  ดอลลาร์/ออนซ์ ,สัญญาโลหะเงินส่งมอบเดือนก.ค. เพิ่มขึ้น 36 เซนต์ หรือ 1.64% ปิดที่ 22.275 ดอลลาร์/ออนซ์ ,สัญญาพลาตินัมส่งมอบเดือนก.ค. เพิ่มขึ้น 32 ดอลลาร์ หรือ 3.21% ปิดที่ 1,028.4 ดอลลาร์/ออนซ์ ,สัญญาพัลลาเดียมส่งมอบเดือนมี.ค. เพิ่มขึ้น 45.40 ดอลลาร์ หรือ 2.2% ปิดที่ 2,036.50 ดอลลาร์/ออนซ์ ,สัญญาทองคำปรับตัวขึ้น สวนทางกับสกุลเงินดอลลาร์สหรัฐที่ลดลง โดยดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลบ 0.66% สู่ระดับ 101.8240
ทั้งนี้ ตลาดจับตาตัวเลขการจ้างงานนอกภาคเกษตรในวันศุกร์นี้ ขณะที่นักวิเคราะห์คาดการณ์ว่า ตัวเลขจ้างงานอาจเพิ่มขึ้น 325,000 ตำแหน่งในเดือน พ.ค. และอัตราการว่างงานอาจปรับตัวลงสู่ระดับ 3.5% ซึ่งเป็นระดับต่ำสุดนับตั้งแต่เดือนธ.ค. 2512
นอกจากนี้ นักลงทุนจับตาการประชุมของธนาคารกลางสหรัฐ (เฟด) ในวันที่ 14-15 มิ.ย.65 โดยคาดว่า เฟดจะปรับขึ้นอัตราดอกเบี้ย 0.50% ในการประชุมดังกล่าว รวมทั้งในการประชุมเดือน ก.ค.เพื่อสกัดเงินเฟ้อ